# Frotis de Papanicolau

El frotis de Papanicolau o prova de Papanicolau, anomenada així en honor de Geórgios Papanicolau, metge grec pioner en citologia i detecció precoç de càncer, és una prova que es fa per diagnosticar el càncer cervical. També s'anomena citologia exfoliativa o citologia vaginal, i en la literatura anglosaxona, pap test o pap smear.
Aquesta prova consisteix a realitzar un frotis al tracte genital femení per agafar-hi mostres. Un cop analitzades, es detecten si hi ha canvis en les cèl·lules del coll uterí que són precursores del càncer. Realitzar la prova amb la freqüència aconsellada pot detectar les malalties abans que comencin a causar símptomes, permetent així un tractament eficaç.
El càncer cèrvico-uterí pot ser previst en el 90% dels casos si es realitzen amb regularitat frotis de Papanicolau. Aquesta prova l'han de realitzar totes les dones que hagin iniciat la seva vida sexual, anualment durant dos o tres anys consecutius. Si els resultats són negatius, es repetirà de cada tres a cinc anys en cas de no existir factors de risc i fins als 65 anys.

## Factors de risc

Existeixen diferents factors de risc pel càncer de coll d'úter pels quals el seguiment mitjançant frotis de Papanicolau s'ha d'efectuar de forma anual:
* Factors hereditaris (herència genètica).
* Edat.
* Edat precoç d'inici de relacions sexuals.
* Contacte sexual de risc.
* Infecció pel virus del papil·loma humà (VPH).
* Historial mèdic amb altres malalties de transmissió sexual (MTS).
* Tabaquisme.
* Ús d'immunosupressors.
* Multiparisme (haver parit més d'una vegada).

## Anàlisi

Les mostres utilitzades per aquesta prova es prenen de tres llocs:
* Endocèrvix, que és l'orifici que comunica amb l'úter.
* Cèrvix o Coll uterí, que és la part més externa de l'úter, i que comunica directament amb la vagina.
* Vagina.
Si l'estudi es realitza durant l'embaràs, la mostra no es prendrà de l'endocèrvix, sinó únicament del coll uterí extern i la vagina.
Encara que es tracta d'una prova amb baixa sensibilitat (50-60%) i una alta taxa de falsos negatius (30%), en molts casos es tracta d'errors en la presa de mostra o del laboratori. Pot millorar la tècnica utilitzant la citologia en medi líquid que consisteix a diluir la mostra en una solució fixada per al seu processament (això permet a més l'estudi d'infecció per VPH). Els resultats anormals es reporten segons el sistema Bethesda.
Si el resultat és positiu, segons les circumstàncies particulars i el resultat concret de cada cas, hi ha diverses opcions: pot realitzar-se de nou la presa després de transcorreguts sis mesos o, fins i tot, fer un examen anomenat colposcòpia, que permet observar la lesió sospitosa in situ i prendre biòpsia. Un professional de la salut és qui ha d'orientar al pacient, tenint en compte totes les dades de la història clínica.
La prova de Papanicolau és un examen barat, fàcil i simple que qualsevol metge o infermera pot realitzar i que contribueix eficaçment al diagnòstic precoç del càncer del coll uterí. La mostra obtinguda ha de ser analitzada per metges especialitzats en anatomia patològica amb entrenament específic. El seu ús ha reduït les morts per càncer de cèrvix en més del 50%.
La irrupció del vaccí contra el papil·lomavirus humà podria canviar en els propers anys les estratègies en el diagnòstic precoç del càncer de cèrvix i, per tant, modificar la rellevància d'aquesta tècnica en favor de la detecció de VPH.

## Obtenció de la mostra

La mostra no s'ha de prendre durant el cicle menstrual. La pacient ha d'evitar estar aplicant òvuls per via vaginal. En el període de postpart s'haurà d'esperar de sis a vuit setmanes, per donar temps als canvis reparatius al coll de l'úter. A la postmenopausa, si a la primera mostra, no es van observar cèl·lules endocervicals, s'ha d'aplicar una crema intravaginal a base d'estrògens com a tractament durant tres setmanes, posteriorment es prendrà una mostra novament.

## Referències

* ↑ frotis de Papanicolau a Optimot
* ↑ «Pap Smear» (en anglès). MedlinePlus Medical Test. Arxivat de l'original el 2018-11-08. [Consulta: 3 març 2025].
* ↑ «mètode de Papanicolau». Gran Enciclopèdia Catalana. [Consulta: 4 març 2025].
* ↑ «citologia cervicovaginal». Diccionari enciclopèdic de medicina. [Consulta: 4 març 2025].
* ↑ «Citologia». Dexeus Dona. Clínica Dexeus. Arxivat de l'original el 2024-11-06. [Consulta: 4 març 2025].
* ↑ Moyer, Virginia A.; on behalf of the U.S. Preventive Services Task Force* «Screening for Cervical Cancer: U.S. Preventive Services Task Force Recommendation Statement» (en anglès). Annals of Internal Medicine, 156, 12, 19-06-2012, pàg. 880–891. Arxivat de l'original el 2012-07-02. DOI: 10.7326/0003-4819-156-12-201206190-00424. ISSN: 0003-4819 [Consulta: 4 març 2025].
* ↑ Saslow, Debbie; Solomon, Diane; Lawson, Herschel W.; Killackey, Maureen; Kulasingam, Shalini L. «American Cancer Society, American Society for Colposcopy and Cervical Pathology, and American Society for Clinical Pathology Screening Guidelines for the Prevention and Early Detection of Cervical Cancer» (en anglès). Journal of Lower Genital Tract Disease, 16, 3, 7-2012, pàg. 175–204. DOI: 10.1097/LGT.0b013e31824ca9d5. ISSN: 1089-2591. PMC: PMC3915715. PMID: 22418039.
* ↑ Kotz, Deborah. «Researchers Identify New Genetic Risk Factors for Persistent HPV Infections» (en anglès). 2024 News. University of Maryland School of Medicine, 05-04-2024. Arxivat de l'original el 2025-02-02. [Consulta: 4 març 2025].
* ↑ Strander, Björn «At what age should cervical screening stop?» (en anglès). BMJ, 338, 24-04-2009, pàg. b809. DOI: 10.1136/bmj.b809. ISSN: 0959-8138. PMID: 19395422.
* ↑ Melo, Manuela Sobral Bentes de; Vasconcelos, Géssica De Paula; Silva, Paula Fernanda Pessôa e; Marinho, Ana Olívia De Oliveira «CERVICAL CANCER IN WOMEN WITH HPV». Amadeus International Multidisciplinary Journal, 2, 4, 01-04-2018, pàg. 18–35. DOI: 10.14295/aimj.v2i4.24. ISSN: 2525-8281.
* ↑ Baay, Marc F.D.; Verhoeven, Veronique; Peremans, Lieve; Avonts, Dirk; Vermorken, Jan Baptist «General practitioners’ perception of risk factors for cervical cancer development: Consequences for patient education» (en anglès). Patient Education and Counseling, 62, 2, 8-2006, pàg. 277–281. DOI: 10.1016/j.pec.2005.08.004.
* ↑ Ljubojevic, Suzana; Skerlev, Mihael «HPV-associated diseases» (en anglès). Clinics in Dermatology, 32, 2, 3-2014, pàg. 227–234. DOI: 10.1016/j.clindermatol.2013.08.007.
* ↑ «What Are the Risk Factors for Cervical Cancer?» (en anglès). Arizona Center for Cancer Care. Arxivat de l'original el 2024-11-10. [Consulta: 4 març 2025].
* ↑ Byrne, Margaret M.; Davila, Evelyn P.; Zhao, Wei; Parker, Dorothy; Hooper, Monica Webb «Cancer screening behaviors among smokers and non-smokers» (en anglès). Cancer Epidemiology, 34, 5, 10-2010, pàg. 611–617. Arxivat de l'original el 2024-07-12. DOI: 10.1016/j.canep.2010.06.017 [Consulta: 4 març 2025].
* ↑ Dugué, Pierre-Antoine; Rebolj, Matejka; Garred, Peter; Lynge, Elsebeth «Immunosuppression and risk of cervical cancer» (en anglès). Expert Review of Anticancer Therapy, 13, 1, 1-2013, pàg. 29–42. DOI: 10.1586/era.12.159. ISSN: 1473-7140.
* ↑ Gawande, V.; Wahab, S. N.; Zodpey, S. P.; Vasudeo, N. D. «Parity as a risk factor for cancer cervix». Indian Journal of Medical Sciences, 52, 4, 4-1998, pàg. 147–150. ISSN: 0019-5359. PMID: 9770878.
* ↑ Martin-Hirsch, P; Lilford, R; Jarvis, G; Kitchener, Hc «Efficacy of cervical-smear collection devices: a systematic review and meta-analysis» (en anglès). The Lancet, 354, 9192, 11-1999, pàg. 1763–1770. Arxivat de l'original el 2025-01-24. DOI: 10.1016/S0140-6736(99)02353-3 [Consulta: 4 març 2025].
* ↑ «Cervical Cancer Screening» (en anglès). National Cancer Institute, 13-10-2022. [Consulta: 4 març 2025].
* ↑ Michael, Claire W. «The Papanicolaou Smear and the Obstetric Patient: A Simple Test with Great Benefits» (en anglès). Diagnostic Cytopathology, 21, 1, 1999, pàg. 1–3. Arxivat de l'original el 2023-08-14. DOI: 10.1002/(SICI)1097-0339(199907)21:1<1::AID-DC1>3.0.CO;2-0. ISSN: 1097-0339 [Consulta: 4 març 2025].
* ↑ Lanouette, Jan M.; Puder, Karoline S.; Berry, Stanley M.; Bryant, David R.; Dombrowski, Mitchell P. «Is Inflammation on Papanicolaou Smear a Risk Factor for Preterm Delivery?» (en anglès). Fetal Diagnosis and Therapy, 12, 4, 1997, pàg. 244–247. Arxivat de l'original el 2024-06-04. DOI: 10.1159/000264477. ISSN: 1421-9964 [Consulta: 4 març 2025].
* ↑ «Specificity, sensitivity and cost» (en anglès). Nature Reviews Cancer, 7, 12, 12-2007, pàg. 893–893. Arxivat de l'original el 2025-01-24. DOI: 10.1038/nrc2287. ISSN: 1474-175X [Consulta: 4 març 2025].
* ↑ Najib, Fatemeh sadat; Hashemi, Masooumeh; Shiravani, Zahra; Poordast, Tahereh; Sharifi, Sanam «Diagnostic Accuracy of Cervical Pap Smear and Colposcopy in Detecting Premalignant and Malignant Lesions of Cervix» (en anglès). Indian Journal of Surgical Oncology, 11, 3, 9-2020, pàg. 453–458. DOI: 10.1007/s13193-020-01118-2. ISSN: 0975-7651. PMC: PMC7501362. PMID: 33013127.
* ↑ Nkwabong, Elie; Laure Bessi Badjan, Ingrid; Sando, Zacharie «Pap smear accuracy for the diagnosis of cervical precancerous lesions» (en anglès). Tropical Doctor, 49, 1, 1-2019, pàg. 34–39. DOI: 10.1177/0049475518798532. ISSN: 0049-4755.
* ↑ Eversole, Galen M.; Moriarty, Ann T.; Schwartz, Mary R.; Clayton, Amy C.; Souers, Rhona «Practices of Participants in the College of American Pathologists Interlaboratory Comparison Program in Cervicovaginal Cytology, 2006» (en anglès). Archives of Pathology & Laboratory Medicine, 134, 3, 01-03-2010, pàg. 331–335. Arxivat de l'original el 2024-04-21. DOI: 10.5858/134.3.331. ISSN: 1543-2165 [Consulta: 4 març 2025].
* ↑ Nayar, Ritu; Solomon, Diane «Second edition of 'The Bethesda System for reporting cervical cytology' - Atlas, website, and Bethesda interobserver reproducibility project» (en anglès). CytoJournal, 1, 1, 2004, pàg. 4. Arxivat de l'original el 2018-10-02. DOI: 10.1186/1742-6413-1-4. PMC: 526759. PMID: 15504231 [Consulta: 4 març 2025].
* ↑ «ACOG Education Pamphlet AP085 – The Pap Test» (en anglès). The American College of Obstetricians and Gynecologists, 2009. Arxivat de l'original el 2010-06-15. [Consulta: 4 març 2025].
* ↑ Chase, Dana M.; Kalouyan, Marlene; DiSaia, Philip J. «Colposcopy to evaluate abnormal cervical cytology in 2008» (en anglès). American Journal of Obstetrics and Gynecology, 200, 5, 5-2009, pàg. 472–480. DOI: 10.1016/j.ajog.2008.12.025.
* ↑ Bristow, Robert E.; Purinton, Scott C.; Santillan, Antonio; Diaz-Montes, Teresa P.; Gardner, Ginger J. «Cost-effectiveness of routine vaginal cytology for endometrial cancer surveillance» (en anglès). Gynecologic Oncology, 103, 2, 11-2006, pàg. 709–713. Arxivat de l'original el 2024-08-09. DOI: 10.1016/j.ygyno.2006.05.013 [Consulta: 4 març 2025].
* ↑ Bewtra, Chhanda; Pathan, Muhammad; Hashish, Hisham «Abnormal Pap smears with negative follow‐up biopsies: Improving cytohistologic correlations» (en anglès). Diagnostic Cytopathology, 29, 4, 10-2003, pàg. 200–202. DOI: 10.1002/dc.10329. ISSN: 8755-1039.
* ↑ Arbyn, M.; Anttila, A.; Jordan, J.; Ronco, G.; Schenck, U. «European Guidelines for Quality Assurance in Cervical Cancer Screening. Second Edition—Summary Document» (en anglès). Annals of Oncology, 21, 3, 3-2010, pàg. 448–458. Arxivat de l'original el 2024-08-16. DOI: 10.1093/annonc/mdp471. PMC: PMC2826099. PMID: 20176693 [Consulta: 4 març 2025].
* ↑ «4.12. Vacuna anti-virus del papil·loma humà (vacuna VPH)» ( PDF). Vacunes disponibles a Catalunya. Generalitat de Catalunya, pàg. 163-169 [Consulta: 4 març 2025].
* ↑ «Vacuna contra el VPH: Datos clave» (en castellà). Mayo Clinic. [Consulta: 4 març 2025].
* ↑ Lowes, Sophia. «The HPV vaccine and cervical screening: how many tests do you need?» (en anglès britànic). Cancer Research UK, 10-11-2017. Arxivat de l'original el 2024-12-10. [Consulta: 4 març 2025].
* ↑ «How to book cervical screening» (en anglès). NHS UK, 14-07-2023. Arxivat de l'original el 2025-02-02. [Consulta: 4 març 2025].
* ↑ «Cervical screening» (en anglès). Cancer Council Australia. [Consulta: 4 març 2025].
* ↑ Perry, Shannon. «Abnormal Pap Smears After Menopause» (en anglès). Gennev. [Consulta: 4 març 2025].

## Bibliografia complementària

* Apgar, Barbara S.; Brotzman, Gregory L.; Spitzer, Mark. Colposcopía: principios y práctica (en italià). McGraw-Hill, 2003. ISBN 978-970-10-3642-6.
* Lacruz Pelea, César; Fariña González, Juliana. Citología ginecológica de Papanicolaou a Bethesda (en castellà). Editorial Complutense, 2003. ISBN 978-84-7491-717-8.

## Vegeu també

* Erosió cervical
* Virus del Papil·loma Humà